CELEX: 62012TA0203
Language: bg
Date: 2014-07-03 00:00:00
Title: Дело T-203/12: Решение на Общия съд от 3 юли 2014 г.  — Alchaar/Съвет (Обща външна политика и политика на сигурност — Ограничителни мерки срещу Сирия — Включване на физическо лице в списъците на засегнатите лица — Връзки с режима — Право на защита — Право на справедлив процес — Задължение за мотивиране — Тежест на доказване — Право на ефективна съдебна защита — Пропорционалност — Право на собственост — Неприкосновеност на личния живот)

25.8.2014   
            
            
               BG
            
            
               Официален вестник на Европейския съюз
            
            
               C 282/27
            
         Решение на Общия съд от 3 юли 2014 г. — Alchaar/Съвет
   (Дело T-203/12) (1)
   
   ((Обща външна политика и политика на сигурност - Ограничителни мерки срещу Сирия - Включване на физическо лице в списъците на засегнатите лица - Връзки с режима - Право на защита - Право на справедлив процес - Задължение за мотивиране - Тежест на доказване - Право на ефективна съдебна защита - Пропорционалност - Право на собственост - Неприкосновеност на личния живот))
   2014/C 282/35
   Език на производството: френски
   
      Страни
   
   
      Жалбоподател: Mohamad Nedal Alchaar (Алеп, Сирия) (представители: A. Korkmaz, D. Amaudruz и A. Boesch, адвокати)
   
      Ответник: Съвет на Европейския съюз (представители: S. Kyriakopoulou и M. Vitsentzatos)
   
      Встъпила страна в подкрепа на ответника: Европейска комисия (представители: É. Cujo и S. Pardo Quintillán)
   
      Предмет
   
   Искане за частична отмяна, от една страна, на Решение 2011/782/ОВППС на Съвета от 1 декември 2011 година относно ограничителни мерки срещу Сирия и за отмяна на Решение 2011/273/ОВППС (ОВ L 319, стр. 56), на Регламент за изпълнение (ЕС) № 1244/2011 на Съвета от 1 декември 2011 година за изпълнение на Регламент (ЕС) № 442/2011 относно ограничителни мерки с оглед на положението в Сирия (ОВ L 319, стр. 8) и на Регламент (ЕС) № 36/2012 на Съвета от 18 януари 2012 година относно ограничителни мерки с оглед на положението в Сирия и за отмяна на Регламент (ЕС) № 442/2011 (ОВ L 16, стр. 1), доколкото тези актове съдържат ограничителни мерки, засягащи жалбоподателя, както и на всички бъдещи актове, изменящи това решение или този регламент, и, от друга страна, на съобщението на Съвета от 16 март 2012 г., с което жалбоподателят е уведомен, че името му е оставено в списъка на лицата, за които се прилагат ограничителни мерки
   
      Диспозитив
   
   
               1)
            
            
               Отменя Регламент за изпълнение (ЕС) № 363/2013 на Съвета от 22 април 2013 година за изпълнение на Регламент (ЕС) № 36/2012 относно ограничителни мерки с оглед на положението в Сирия, в частта, отнасяща се до г-н Mohamad Nedal Alchaar.
            
         
               2)
            
            
               Отхвърля жалбата в останалата ѝ част.
            
         
               3)
            
            
               Съветът на Европейския съюз понася направените от него съдебни разноски и две трети от тези на г-н Alchaar.
            
         
               4)
            
            
               Г-н Alchaar понася една трета от направените от него съдебни разноски.
            
         
               5)
            
            
               Европейската комисия понася направените от нея съдебни разноски.
            
         
      (1)  ОВ C 217, 21.7.2012 г.